《题闺秀朱柔则寄外沈用济画卷》
清代·岳端

柳下柴门傍水隈，夭桃树树又花开。应怜夫婿无归信，翻画家山远寄来。

作者简介：（1671—1705）或作袁端、蕴端。清宗室，字正子，一字兼山，号玉池生，别号红兰室主人。岳乐子。康熙二十三年，封勤郡王，后降贝子，寻缘事革爵。自少修谨，被服儒素，嗜学博古，诗拟李商隐，画法陈淳。有《玉池生稿》、《扬州梦传奇》。